Eggjum var kastað í það sem talið var vera hús ritstjóra DV.Vísir / Vilhelm Eggjum var kastað í heimili Bóelar Guðlaugardóttur í gærkvöldi eftir að myndir af heimili hennar birtust á Instagram hjá nokkrum þekktum íslenskum listamönnum . Þar á meðal rapparans Herra Hnetusmjörs og leikarans Arons Más Ólafssonar , Aronmola . Birtu þeir myndirnar í Instagram-story þar sem þeir töldu að um væri að ræða heimili Lilju Katrínar Gunnarsdóttir , ritstjóra DV . DV birti á prenti myndir af heimilum ýmissa þekktra tónlistarmanna . Þar á meðal heimili Herra Hnetusmjörs , söngkvennanna GDRN og Bríetar og söngvaranna Auðar og Flóna . Bóel segir í samtali við Vísi að gærkvöldið hafi verið skrýtið en Bóel fagnaði þrítugsafmæli sínu í gær . „ Við erum í rólegheitum heima þegar við heyrum dynk , eins og sé verið að henda snjóboltum í rúðuna , “ segir Bóel og bætir við að hverfið sem fjölskyldan býr í sé fjölskylduvænt og því mikið af börnum á ferð . Bóel segir að þegar „ snjóboltarnir “ hafi orðið nokkuð margir hafi þau athugað málið og séð eggjarauðurnar á húsinu . Hún hafi þá séð hóp af því sem hún telur vera 12 til 14 ára krakka hlaupa í burtu frá húsinu . Setti Bóel þá myndir af eggjunum á Facebook-hóp íbúa hverfisins og hvatti foreldra til þess að biðja börn sín um að virða eigur annarra . Var henni þá bent á , í ummælum við myndina , umfjöllun um myndbirtingu tónlistarmanna á Instagram .